**Қостанай облысының**

**Қоғамдық кеңесі**

**Қостанай облысының Қоғамдық кеңесі қоғамдық тыңдауының**

**№ 3 хаттамасы**

Қостанай қаласы2021 жылғы 11 наурыз

конференция ZOOM сағат 15.00

Қоғамдық тыңдау тақырыбы: Қостанай облысының 2021-2023 жылдарға арналған облыстық бюджетін нақтылау туралы.

**Төрайым:** Искандирова Т.Н.

**Қатысқандар:** Қоғамдық кеңес мүшелері, Қостанай облыстық мәслихатының хатшысы, Қостанай облыстық мәслихатының депутаттары, облыстық мәслихаттың тұрақты комиссияларының төрағалары мен мүшелері, мемлекеттік органдардың өкілдері (шешімдердің жобаларын әзірлеушілер) және басқа да мүдделі мемлекеттік органдар, облыстық мәслихат аппаратының өкілдері.

 *(Барлығы: 51 адам. Қостанай облысы Қоғамдық кеңесінің мүшелері - 20 адам.)*

**Күн тәртібі:**

Қостанай облысының 2021-2023 жылдарға арналған облыстық бюджетін нақтылау туралы.

**ТЫҢДАДЫ:**

**Т.Н.** **Искандирова** - қоғамдық тыңдаулар «Қоғамдық кеңестер туралы» Қазақстан Республикасы Заңының 5-бабы 1-тармағының 1) тармақшасына сәйкес өткізілетінін түсіндірді.

Сөз сөйлеу үшін бір баяндамашы тіркелгенін хабарлады - облыс әкімдігінің экономика және бюджеттік жоспарлау басқармасының басшысы Г. Ғ. Мұсағазина, оған сөз берді.

**СӨЗ СӨЙЛЕДІ:**

**Г.Ғ. Мұсағазина** – облыстық бюджетті нақтылаудың негізгі себебі мемлекеттік сатып алу нәтижелері бойынша қалыптасқан үнемдеуді қайта бөлу болып табылатындығын тұсіндірді. Аталған қаражатты бірінші кезектегі шығыстарға бөлу туралы егжей-тегжейлі баяндап берді.

**Т.Н.** **Искандирова –** Қоғамдық кеңес мүшелерінен мәслихаттың 2019 жылғы 15 желтоқсандағы № 570 «Қостанай облысының 2021-2023 жылдарға арналған облыстық бюджеті туралы» шешіміне өзгерістер енгізу туралы шешімнің жобасы бойынша сұрақтар, ескертпелер мен ұсыныстар болады ма деп сұрады.

**БІРАУЫЗДАН ШЕШІМ ҚАБЫЛДАДЫ:**

1. Облыс әкімдігінің экономика және бюджеттік жоспарлау басқармасының басшысы Г. Ғ. Мұсағазинаның баяндамасы назарға алынсын;

2. «Қостанай облысы әкімдігінің экономика және бюджеттік жоспарлау басқармасы» ММ-ге Қостанай облысы Қоғамдық кеңесінің «Мәслихаттың «Қостанай облысының 2021-2023 жылдарға арналған облыстық бюджеті туралы» 2019 жылғы 15 желтоқсандағы № 570 шешіміне өзгерістер енгізу туралы» шешімнің жобасы бойынша ескертпелері, ұсыныстары мен өзгерістері жоқтығы туралы ұсынымдар жіберілсін.

**Қостанай облысының**

**Қоғамдық кеңесі**

**қоғамдық тыңдауының**

**төрайымы Искандирова Т.Н.**

**Қоғамдық кеңес**

**хатшысы Дуанбаева А.М.**